সোমবার রাত সাড়ে ৯টা নাগাদ ৫ তলা বাড়ির একতলায় আচমকাই আগুন লাগে। নিচের তলায় একাধিক গোডাউনে আগুন দ্রুত ছড়িয়ে পড়ে। দমকল আসার আগেই আগুন নেভাতে হাত লাগান বাসিন্দারা। এগিয়ে আসেন স্থানীয়রাও। বহুতলটির গোডাউনে প্লাস্টিক ও অন্যান্য দাহ্য পদার্থ থাকায় গোটা বহুতলে দ্রুত আগুন ছড়াতে শুরু করে। প্রবল শব্দে ফাটতে শুরু করে বেশ কয়েকটি সিলিন্ডারও। বাড়ি ছেড়ে পালাতে শুরু করেন বাসিন্দারা।